
V I L J A N D I  L I N N
LINNAVOLIKOGU


EELARVE-, ARENGU- JA MAJANDUSKOMISJONI
KOOSOLEKU PROTOKOLL

Viljandi 								        19. august 2026 nr 1-18/26/8

Algus kell 16.05, lõpp kell 19.35

Koosolekut juhatas: Indrek Aasna
Protokollis: Sirli-Mai Nurka
Võtsid osa liikmed: Indrek Aasna, Rain Hüva, Koidu Ilisson, Kaido Kivisild, Taavi Kobin, Johan-Kristjan Konovalov, Ditmar Martinson, Gunnar Veermäe
Puudusid: Harri Juhani Aaltonen, Liis Aedmaa, Rein Kessler
Võtsid osa asendusliikmed: Indrek Nuut (R. Kessler asendusliige), Tõnis Tiit (H. J. Aaltonen asendusliige), Peep Tobreluts (L. Aedmaa asendusliige)
Võtsid osa teenistujad: linnaarengu peaspetsialist Reet Alev, rahandusameti juhataja Ülle Allik, haldusameti juhataja Henri Kaselo (Teams), linnapea Jaak Pihlak, abilinnapea Anett Suits, abilinnapea Silvia Takkel, haljastusspetsialist Gerda Ustimenko
Koosolekul viibisid: eelarve-, arengu- ja majanduskomisjoni asendusliige Kert Kärner (Teams), eelarve-, arengu- ja majanduskomisjoni asendusliige Innar Susi, eelarve-, arengu- ja majanduskomisjoni asendusliige ning volikogu liige Madis Timpson

Koosolek toimus füüsiliselt raekojas ja elektrooniliselt Microsoft Teamsi vahendusel.
Läbirääkimised päevakorra asjus.

Komisjoni juhataja tegi ettepaneku tõsta päevakorrapunktid „4. Viljandi linna jäätmehoolduseeskiri, II lugemine (2026/79-1)“, „5. Viljandi linna arengustrateegia 2040+ ja Viljandi linna arengukava aastateks 2026-2031, I lugemine (2026/87)“ ning „6. Viljandi linna eelarvestrateegia aastateks 2026-2031, I lugemine (2026/88)“ päevakorras kolmandaks, neljandaks ning viiendaks.

Komisjoni juhataja pani päevakorra hääletusele.
Hääletati:
11 poolt, vastu ja erapooletuid ei olnud

Komisjon kinnitas päevakorra.

PÄEVAKORD:
1. Haldusameti juhataja Henri Kaselo ülevaade haldusametist
2. Abilinnapea Silvia Takkeli ülevaade spaa ehitusest
3. Viljandi linna jäätmehoolduseeskiri, II lugemine (2026/79-1)
4. Viljandi linna arengustrateegia 2040+ ja Viljandi linna arengukava aastateks 2026-2031, I lugemine (2026/87)
5. Viljandi linna eelarvestrateegia aastateks 2026-2031, I lugemine (2026/88)
6. Detailplaneeringu kehtetuks tunnistamine, Tartu tn 35 (2026/84)
7. Liikluspindade kohanimede muutmine ja ruumikuju määramine (2026/83)
8. Rahvaalgatuse „Eesti viimane munitsipaal nukuteater väärib säilitamist!“ läbivaatamine (2026/82)
9. Viljandi Nukuteatri funktsioonide lõpetamine Sakala Keskuse struktuuris (2026/70)


PÄEVAKORRAPUNKT NR 1
Haldusameti juhataja Henri Kaselo ülevaade haldusametist 
KUULATI:
Haldusameti juhataja H. Kaselo andis ülevaate haldusameti tegevusest, hetkel käimasolevatest ja töös olevatest projektidest ning ameti kollektiivist.

OTSUSTATI:
Informatsioon võtta teadmiseks.


PÄEVAKORRAPUNKT NR 2
Abilinnapea Silvia Takkeli ülevaade spaa ehitusest 
KUULATI:
Abilinnapea S. Takkel ning haldusameti juhataja H. Kaselo andsid ülevaate spaa ehitusega seotud edasiminekutest ning hetke olukorrast.

Tähelepanek:
R. Hüva palus kontrollida Keskkonnaameti lubade olemasolu ning edastada vastavad load komisjoni liikmetele.

OTSUSTATI:
1. Võtta informatsioon teadmiseks.
2. Kutsuda septembrikuu komisjoni koosolekule taas ülevaadet andma abilinnapea S. Takkel ja haldusameti juhataja H. Kaselo.
3. Projekt hakkab jõudma lõppstaadiumisse, siis tutvustada projekti komisjoni liikmetele.
4. Abilinnapea S. Takkel korraldab tagasiside küsimise ja edastamise sadevee keskkonnaloa kohta.


PÄEVAKORRAPUNKT NR 3
Viljandi linna jäätmehoolduseeskiri, II lugemine (2026/79-1)
KUULATI:
S. Takkeli ning G. Ustimenko ettekannet eelnõust, mille eesmärgiks on Viljandi linna jäätmehoolduseeskirja üle vaatamine ja muutmine, mis on tingitud jäätmereformist, millega muudeti jäätmeseadust ja pakendiseadust. Kuna Viljandi linnas kehtiv kontsessioonileping lõppeb 31.03.2027 ja uus leping tuleb sõlmida juba kooskõlas jäätmereformiga, siis tuleb uuendada vastavalt ka jäätmehoolduseeskirja. Jäätmeseaduse §13613 alusel tuleb jäätmehoolduseeskiri viia jäätmeseadusega kooskõlla jäätmehoolduseeskirja muutmisest või uue kehtestamisest arvates, kuid mitte hiljem kui 2030. aasta 31. detsembriks. Jäätmehoolduseeskirjas tuuakse välja kehtiv ja uus planeeritud jäätmete liigiti kogumise ja ära andmise plaan.

Komisjoni juhataja tegi ettepaneku eelnõu toetada. Vastuväiteid ei olnud.

OTSUSTATI:
Toetada eelnõu „Viljandi linna jäätmehoolduseeskiri, II lugemine (2026/79-1)“.


PÄEVAKORRAPUNKT NR 4
Viljandi linna arengustrateegia 2040+ ja Viljandi linna arengukava aastateks 2026–2031 (2026/87)
KUULATI:
J. Pihlaku ettekannet eelnõust, mille eesmärgiks on kehtestada linnavolikogu määrusega „Viljandi linna arengustrateegia 2040+ ja Viljandi linna arengukava aastateks 2026–2031“. Tulenevalt KOKSi § 37 lõikest 1 peab linnal olema arengukava, eelarvestrateegia ja üldplaneering, mis on omavahel kooskõlas ning aluseks eri eluvaldkondade arengu integreerimisele ja koordineerimisele.

R. Hüva palus esitada kirjalik seisukoht Kaare kooli edasise lahenduse kohta, sh selge vastus küsimusele, kas kavandatakse uue hoone rajamist või rakendub muu lahendus, sealhulgas võimalik trahv.

D. Martinson palus esitada kirjalikult skeemid ja joonised, mis näitavad, kuidas on võimalik kavandatav uus lasteaiahoone olemasolevale krundile paigutada. Samuti palus esitada ülevaade kavandatava lahenduse maksumusest ning rahastamise allikatest.

Komisjoni juhataja tegi ettepaneku toetada eelnõu saatmist teisele lugemisele. Vastuväiteid ei olnud.

OTSUSTATI:
Toetada eelnõu „Viljandi linna arengustrateegia 2040+ ja Viljandi linna arengukava aastateks 2026–2031 (2026/87)“ saatmist II lugemisele.


PÄEVAKORRAPUNKT NR 5
Viljandi linna eelarvestrateegia aastateks 2026–2031 (2026/88)
KUULATI:
J. Pihlaku ettekannet eelnõust, mille eesmärgiks on kehtestada linnavolikogu menetluses oleva määrusega „Viljandi linna arengustrateegia 2040+ ja Viljandi linna arengukava 2026–2031“ kooskõlas olev finantsplaan. KOKS-i § 371 sätestab, et eelarvestrateegia on arengukavast tulenev selgitustega finantsplaan, mis on arengukava osa või arengukavaga seotud iseseisev dokument. Arengukava ja eelarvestrateegia on aluseks valla või linna eelarve koostamisel, pikaajaliste kohustuste võtmisel, varaga tehingute tegemisel, investeeringute kavandamisel ning investeeringutoetuse taotlemisel. Kui arengukava muudetakse ja sellega kaasneb mõju eelarvele, tuleb eelarvestrateegia viia arengukavaga kooskõlla.

Komisjoni juhataja tegi ettepaneku toetada eelnõu saatmist teisele lugemisele. Vastuväiteid ei olnud.

OTSUSTATI:
Toetada eelnõu „Viljandi linna eelarvestrateegia aastateks 2026-2031 (2026/88)“ saatmist teisele lugemisele.

Komisjon tegi pausi 18.28-18.41.


PÄEVAKORRAPUNKT NR 6
Detailplaneeringu kehtetuks tunnistamine, Tartu tn 35 (2026/84)
KUULATI:
S. Takkeli ettekannet eelnõust, mille eesmärk on kinnistu Tartu tn 35 omaniku Kukerpuu OÜ esindaja Kermo Jürmanni 11.05.2026 taotluse alusel tunnistada kehtetuks Viljandi linna kvartal nr 155b krunt nr 15 aadressiga Tartu tn 35 detailplaneering (Viljandi linna detailplaneeringute registri nr 1998-004).

Komisjoni juhataja pani eelnõu hääletusel.
Hääletati:
11 poolt, vastu ja erapooletuid ei olnud

OTSUSTATI:
1. Toetada eelnõu „Detailplaneeringu kehtetuks tunnistamine, Tartu tn 35 (2026/84)“.
2. Abilinnapea S. Takkel annab volikogu istungil ülevaate sellest, kas seoses Tartu tn 35 detailplaneeringuga on käimas aktiivseid vaidlusi.


PÄEVAKORRAPUNKT NR 7
Liikluspindade kohanimede muutmine ja ruumikuju määramine (2026/83)
KUULATI:
J. Pihlaku ettekannet eelnõust, mille eesmärgiks on Viljandi linna haldusterritooriumil esimese Eesti Vabariigi aegsete ajalooliste tänavanimede taastamine. Eelmainitust tulenevalt on vajalik muuta olemasolevate Vabriku, Terase, Vase, Malmi, Tehnika, Tina, Metalli, Lennuki tänavate (liikluspindade) ametlikud kohanimed ja määrata ametlik kohanimi (liikluspind) ning ruumikuju moodustatavale uuele „Soome“ tänavale.

R. Hüva lahkus koosolekult 18.57.

Komisjoni juhataja tegi ettepaneku eelnõu toetada. Vastuväiteid ei olnud.

OTSUSTATI:
Toetada eelnõu „Liikluspindade kohanimede muutmine ja ruumikuju määramine (2026/83)“.


PÄEVAKORRAPUNKT NR 8
Rahvaalgatuse „Eesti viimane munitsipaal nukuteater väärib säilitamist!“ läbivaatamine (2026/82)
KUULATI:
J. Pihlaku ettekannet eelnõust, mille eesmärgiks on läbi vaadata ja anda seisukoht rahvaalgatusele „Eesti viimane munitsipaal nukuteater väärib säilitamist!“.

Komisjoni juhataja küsis, kes nõustub rahvaalgatuse seisukohtadega.
Nõustub: 3

Komisjoni juhataja küsis, kes ei nõustu rahvaalgatuse seiskohtadega.
Ei nõustu: 6

Jättis hääletamata:1

OTSUSTATI:
Teha volikogule ettepanek mitte nõustuda rahvaalgatuse seisukohtadega.


PÄEVAKORRAPUNKT NR 9
Viljandi Nukuteatri funktsioonide lõpetamine Sakala Keskuse struktuuris (2026/70)
KUULATI:
A. Suitsu ettekannet eelnõust, mille eesmärgiks on lõpetada Viljandi Nukuteatri tegevus munitsipaalasutuse koosseisus. Edaspidist tegevust soovitakse jätkata teenuse osutajaga, kes tegeleb nukukunsti arendamise ja Viljandi Nukuteatri tegevuse korraldamisega Viljandi linnas. Teenuse pakkuja peab säilitama ja edendama klassikalise nukuteatri traditsiooni, luues ning vahendades nukuetendusi erinevatele vanusegruppidele.

Komisjoni juhataja pani eelnõu hääletusele.
Hääletati:
6 poolt, 4 vastu

OTSUSTATI:
Toetada eelnõu „Viljandi Nukuteatri funktsioonide lõpetamine Sakala Keskuse struktuuris (2026/70)“.


PÄEVAKORRAPUNKT NR 10
Muud küsimused
KUULATI:
J.-K. Konovalov tegi ettepaneku käsitleda järgmisele komisjoni koosolekul linnavalitsuse personalistrateegia teemat.

OTSUSTATI:
Käsitleda järgmisel komisjoni koosolekul personalistrateegia teemat ning kutsuda koosolekule linnavalitsuse esindaja teemat tutvustama.


(allkirjastatud digitaalselt)					(allkirjastatud digitaalselt)
Indrek Aasna							Sirli-Mai Nurka
koosoleku juhataja						protokollija

